Koostöökokkulepe nr KV-0.4-2.1/25/895

19.06.2025

Eesti Kohtuekspertiisi Instituut (edaspidi Instituut), registrikood 70003572, asukoht Tervise 20, 13419 Tallinn, mida esindab põhimääruse alusel direktor Ivar Prits (info@ekei.ee) ja Kaitsevägi, registrikoodiga 70008641, aadressiga Juhkentali 58, 15007 Tallinn, mida esindab Kaitseväe juhataja kindralmajor Andrus Merilo (edaspidi koos Pooled ja eraldi Pool) sõlmivad alljärgneva koostöökokkuleppe (edaspidi: Leping):

1. Lepingu objekt

1.1. Instituut osutab Kaitseväele Lepingu punktis 1.2 nimetatud teenust (edaspidi Teenus) vastavalt Lepingus sätestatud tingimustele.

1.2. Teenus:

1.2.1. Instituut viib kahe akadeemilise tunni jooksul läbi kohtuarstliku näidislahangu, koos selgitava erialase seminariga Kaitseväe parameediku erialakursust läbivatele kaitseväelastele järgnevatel tingimustel:

1.2.1.1. Põhja-Eesti kohtuarstlik osakond – grupi maksimaalne suurus 10 inimest, gruppide arv ühes kalendriaastas ei ole piiratud, kuid teenust osutatakse vastavalt võimalustele.

1.2.1.2. Lõuna-Eesti kohtuarstlik osakond – grupi maksimaalne suurus 15 inimest; gruppide arv ühes kalendriaastas ei ole piiratud, kuid teenust osutatakse vastavalt võimalustele.

1.2.1.3. Ida-Eesti kohtuarstlik osakond – grupi maksimaalne suurus 10 inimest, gruppide arv ühes kalendriaastas ei ole piiratud, kuid teenust osutatakse vastavalt võimalustele.

1.2.2. Lepingu p 1.2.1 toodud tingimused vaadatakse üle igal kalendriaastal detsembris ning muutmisel lähtutakse lepingu p 8.3. 

1.2.3. Instituut tagab näidislahangu ajal lahangusaalis viibivatele kaitseväelastele vajaliku ühekordse kasutusega kaitseriietuse (kittel, mask, kilesussid, kindad) (va juhul, kui kaitseriietus on Kaitseväe poolt tagatud).

1.2.4. Instituut tutvustab näidislahangul osalejatele käitumist bioloogilise ohu tsoonis enne lahanguruumidesse sisenemist.

2. Teenuse eest tasumine

2.1. Kaitseväe poolt Teenuse eest makstav hind on 60 (kuuskümmend) eurot iga akadeemilise tunni eest. Kui kaitseriietus pole Kaitseväe poolt tagatud lisandub hinnale kaitseriietuse maksumus 1,5 (üks koma viis) eurot osaleva isiku kohta. Hind sisaldab käibemaksu.

2.2. Kaitsevägi tasub Hinna vastavalt talle osutatud teenuse mahule Instituudi poolt iga kvartali lõpus esitatud koondarve alusel (märtsis, juunis, septembris ja detsembris).

2.3. Kaitseväe maksetähtaeg on 28 (kakskümmend kaheksa) kalendripäeva alates nõuetekohase arve kättesaamisest. Arve saadetakse e-arvena keskkonda https://www.rik.ee/et/e-arveldaja.
2.4. Arvel peab kajastuma vähemalt järgmine informatsioon:

Kaitsevägi, Juhkentali 58, Tallinn, Harju maakond, 15007, teenuse saajaks märkida Kaitseväe Akadeemia sõja- ja katastroofimeditsiinikeskus, 60172109, aadressil Tartu maakond, Tartu, Riia 12, 51010. 
2.4.1. Tellijapoolse kontaktisiku andmed (p 8.4).
2.4.2. Lepingu number.

3. Teenuse üleandmine ja vastuvõtmine

3.1. Instituut kohustub Kaitseväele Teenust osutama Poolte vahel eelnevalt kokkulepitud ajal Instituudi asukohas. Erand: kui eelneval tööpäeval selgub, et kokkulepitud päevaks sobivat surnukeha ei ole, siis näidislahangut ei toimu või võimalusel lepitakse kokku uus aeg.

3.2. Kaitsevägi lepib punktis 1.2 nimetatud Teenuse osutamise ajad Instituudi kontaktisikuga kokku vähemalt 30 päeva enne Teenuse osutamist.

3.3. Kaitsevägi edastab Teenuse osutamiseks Instituudile osalejate nimekirja hiljemalt viis tööpäeva enne Teenuse osutamist.

3.4. Teenuse üleandmine-vastuvõtmine toimub p 1.2 nimetatud tegevuse lõpus Poolte poolt allkirjastatud osalejate nimekirja alusel.

3.5. Instituut edastab skaneeritud allkirjalehed koos arvega Kaitseväe kontaktisikule.

3.6. Teenuse omandiõigus kuulub Instituudile.

4. Poolte vastutus, viivis ja leppetrahv

4.1. Pooled vastutavad oma Lepingust tulenevate kohustuste rikkumise eest, kui rikkumine on põhjustatud süüliselt. Kahju kannataval Poolel on õigus rikkumisest tekkinud kahjude täielikule hüvitamisele.

4.2. Juhul, kui Kaitsevägi viivitab Hinna tasumisega üle arvel näidatud tähtaja, on Instituudil õigus nõuda viivist, mille suuruseks on 0,05% tasumisega viivitatud summast iga tasumisega viivitatud kalendripäeva eest.

4.3. Kaitsevägi vastutab kaitseväelastele Teenuse osutamise ajal teatavaks saanud eriliigiliste isikuandmete või muu konfidentsiaalse teabe hoidmise eest.

4.4. Kõikidest lepingu täitmise ajal, sh andmekaitsega seonduvatest õiguserikkumistest, teavitab Kaitseväe kontaktisik viivitamatult Instituudi kontaktisikut.

5. Vääramatu jõud

5.1. Lepingust tulenevate kohustuste mittetäitmist või mittenõuetekohast täitmist ei loeta Lepingu rikkumiseks, kui selle põhjuseks on asjaolud, mille saabumist Pooled Lepingu sõlmimisel ette ei näinud ega võinud ette näha (Vääramatu jõud).

5.2. Pool, kelle tegevus lepingujärgsete kohustuste täitmisel on takistatud Vääramatu jõu asjaolude tõttu, on kohustatud sellest koheselt kirjalikult teisele Poolele teatama.

5.3. Vääramatu jõu asjaolude esinemisel pikenevad Lepingust tulenevad tähtajad Vääramatu jõu asjaolude esinemise perioodi võrra.

6. Vaidluste lahendamine

6.1. Lepingu täitmisest tulenevad vaidlused ja eriarvamused lahendatakse läbirääkimiste teel.

7. Teadete edastamine

7.1. Kõik pooltevahelised teated, seoses Lepingu muutmisega, esitatakse teisele Poolele kirjalikult või kirjalikku taasesitamist võimaldavas vormis Poolte poolt Lepingus näidatud aadressidel või mõnel muul aadressil, millise üks Pool on teisele Poolele kirjalikult teatavaks teinud.

7.2. Üksnes informatiivset iseloomu sisaldavaid teateid, mis ei too Pooltele kaasa õigusi ja kohustusi või nende muutumist, võib teisele Poolele edastada telefoni, elektronposti teel.

8. Lõppsätted

8.1. Lepingu täitmisega Pooltele teada saadud mitteavalik informatsioon teise Poole kohta on konfidentsiaalne ega kuulu avaldamisele kolmandatele isikutele. Käesolevas punktis sätestatust kõrvalekaldumine on lubatud ainult õigusaktides ettenähtud juhtudel, samuti ulatuses, mis on vajalik Lepingujärgsete kohustuste täitmiseks eeldusel, et sellisel juhul lasub kolmandal isikul, kellele selline informatsioon edastati, analoogne konfidentsiaalsuskohustus.

8.2. Leping jõustub 01.07.2025 ning kehtib kuni 30.06.2028.

8.3. Kõik Lepingu muudatused tuleb vormistada kirjalikult ning need jõustuvad pärast muudatuse allkirjastamist mõlema Poole poolt või Poolte poolt kirjalikult määratud tähtajal.

8.4. Lepingut on õigus ühepoolselt lõpetada, teatades teisele Poolele sellest kirjalikult ette vähemalt kaks kuud.

8.5. Kaitseväe kontaktisik antud Lepingu täitmise küsimustes on mjr Valter Voomets, Kaitseväe Akadeemia sõja- ja katastroofimeditsiinikeskuse väljaõppejaoskonna ülem; tel 717 6231, e-post valter.voomets@mil.ee.

8.6. Instituudi kontaktisikud antud Lepingu täitmise küsimustes on:

8.6.1. Tallinnas Põhja-Eesti kohtuarstliku osakonna sekretär; tel 663 6762; e-post pohja@ekei.ee.

8.6.2. Tartus Mailis Tõnisson, Lõuna-Eesti kohtuarstliku osakonna juhataja; tel 663 6794; e-post mailis.tonisson@ekei.ee.

8.6.3. Kohtla-Järvel Mihhail Vassin, Ida-Eesti kohtuarstliku osakonna juhataja; tel 663 6783; e-post mihhail.vassin@ekei.ee.

8.6.4 Üldküsimustes (arvete esitamine, nimekirjade saatmine, lepingud) personali juhtivspetsialist Maris Puust tel 663 6612, e-post personal@ekei.ee .

(allkirjastatud digitaalselt) 					(allkirjastatud digitaalselt)

Kaitsevägi							Eesti Kohtuekspertiisi Instituut

Andrus Merilo							Ivar Prits
Kindralmajor							Direktor
Kaitseväe juhataja